
Press Release


SUNOTEC привлича капиталова инвестиция от Blackstone за ускоряване на експанзията си във възобновяема енергийна инфраструктура

Партньорството подкрепя международната експанзия на SUNOTEC и засилва капацитета на компанията в  изграждането на мрежова инфраструктура и възобновяема енергия.

[ЛОНДОН, 07/04] – SUNOTEC, един от водещите европейски строители и интегратори на мащабни соларни проекти и индустриални батерии за съхранение на енергия, обяви капиталова инвестиция от фондове, управлявани от Blackstone Tactical Opportunities.

Инвестицията на Blackstone ще подкрепи растежа на Sunotec в ключови за компанията европейски пазари, включително Германия, Великобритания, Скандинавия и Югоизточна Европа, като същевременно ще ускори развитието на съществуващи услуги и ще позволи навлизането в нови направления, включително изграждане на мрежова инфраструктура.

Партньорството цели да разшири портфейла от инвестиции на Sunotec в хибридни ВЕИ активи и устойчива енергийна инфраструктура.

Sunotec се утвърди като един от водещите интегратори на мащабни соларни проекти и системи за съхранение на електроенергия в Европа. Компанията е инсталирала приблизително 15 ГВт фотоволтаични централи на различни пазари, включително 5 ГВт соларни мощности и 5 ГВч батерии за съхранение на електроенергия (BESS) само през последните две години, възползвайки се от дългосрочните тенденции за декарбонизация и електрификация.

Успoредно с това, Sunotec развива бързо растящ и географски диверсифициран портфейл от собствени енергийни проекти, обхващащ различни възобновяеми технологии. Компанията има амбициозни планове да продължи инвестициите си в подобни активи, допринасяйки за енергийната трансформация на Европа.

Сделката свързва инвестиционния фокус на Blackstone върху дигиталната и енергийната инфраструктура с лидерската позиция на Sunotec в проектирането, изграждането, поддръжката и експлоатацията на мащабни фотоволтаични и батерийни системи, както и експертизата на компанията в интеграцията на средно- и високоволтова мрежова инфраструктура.

Основателите на Sunotec ще запазят контрола върху компанията и ще продължат да я ръководят, както на стратегическо, така и на оперативно ниво. 

Калоян Величков, Основател и главен изпълнителен директор, заяви:

„Инвестицията на Blackstone бележи важен етап в развитието на Sunotec. През последните 13 години екипът ни създаде един от европейските лидери в соларната енергия и батерийното съхранение. Постигнахме това чрез ефективност, бързина и фокус върху изпълнението. С партньор като Blackstone ще ускорим експанзията си в Европа и ще навлезем на нови пазари. Енергийният преход изисква по-бързо внедряване на възобновяеми източници, батерии и мрежова инфраструктура – това партньорство ни дава възможност да работим в още по-голям мащаб.“

Амер Хатун, Старши управляващ директор в Blackstone Tactical Opportunities, заяви:

„Sunotec е изградил силна репутация в реализирането и управлението на мащабни соларни и батерийни проекти. Радваме се да си партнираме с компанията, която ще продължи да разширява интегрираната си платформа, да увеличава портфолиото си от опериращи активи и да развива капацитета си в мрежова инфраструктура.

J.P. Morgan SE изпъляваше ролята на водещ финансов консултант и инвестиционен посредник на Sunotec, а правни консултанти бяха Linklaters и DGKV .

Nomura Greentech бе в ролята на финансов консултант, а Kirkland & Ellis LLP в ролята на правен консултант на Blackstone.

Сделката подлежи на регулаторни одобрения и се очаква да бъде финализирана през първата половина на 2026 г.


Относно SUNOTEC

SUNOTEC е международен системен интегратор на мащабни проекти за възобновяема енергия, специализиран в проектирането и реализирането на хибридни енергийни системи. Компанията създава надеждни и устойчиви енергийни решения, чрез опита си в целия жизнен цикъл в сферата на възобновяемите енергийни проекти, като съчетава производството и съхранението на електроенергия и изграждането на ключова електропреносна инфраструктура .

Основана през 2012 г., SUNOTEC е реализирала над 680 фотоволтаични инсталации с над 15 ГВт общ инсталиран капацитет и повече от 5 ГВч проекти за съхранение на енергия с батерии в Европа и извън нея. Със седалище в София, България, и допълнителни офиси в Германия и Обединеното кралство, компанията прилага международния си опит за изпълнение на проекти съгласно местните изисквания на страни в цяла Европа. SUNOTEC има над 2 000 служители по целия свят и продължава да се разширява в нови пазари чрез стратегически партньорства и съвместни предприятия.


Относно Blackstone

Blackstone е нaй-големият фонд зa yпpaвлeниe нa aлтepнaтивни инвecтиции в света.
 Фондът се стреми да осигурява атрактивна доходност за институционални и 
индивидуални инвеститори, чрез подкрепа в развитието на компаниите, в които инвестира. 
Blackstone управлява глобални активи на стойност 1.3 трилиона долара, които 
включват инвестициив недвижими имоти, дялови инвестиции, кредитни инструменти, 
инфраструктура, естествени науки, растящи компании, последващи инвестиции и 
хедж фондове. Повече информация е налична на www.blackstone.com. 
Следвайте @blackstone в LinkedIn, X (Twitter) и Instagram.


КОНТАКТИ ЗА МЕДИИТЕ

Офис на SUNOTEC
E-mail: press@sunotec-group.com

